# Supergrup del Karoo

El supergrup del Karoo és la unitat estratigràfica més estesa a Àfrica al sud del desert de Kalahari. El supergrup és una seqüència d'unitats, en la majoria d'origen no marí, dipositades entre el Carbonífer superior i el Juràssic primerenc, un període d'uns 120 milions d'anys.
Al sud d'Àfrica, les roques del supergrup del Karoo cobreixen quasi dos terços de la superfície terrestre actual, incloses Lesotho, gairebé tota la província de l'Estat Lliure i grans parts del Cap Oriental, Cap Nord, Mpumalanga i la província de KwaZulu-Natal de Sud-àfrica. Alguns afloraments del supergrup Karoo també es troben a Namíbia, Swazilàndia, Zàmbia, Zimbàbue i Malawi, així com en altres continents que formaren part de Gondwana. Les conques on es diposità es formaren durant la creació i ruptura de Pangea. La zona tipus del supergrup Karoo és el Gran Karoo de Sud-àfrica, on es veuen els afloraments més extensos de la seqüència. Els seus estrats, que consisteixen principalment de lutita i gres, registren una seqüència quasi contínua de deposició glacial marina a terrestre des del carbonífer tardà fins al juràssic primerenc. Aquests s'acumularen en una conca en retroarc, la conca "Karoo principal". Aquesta conca es formà per la subducció i orogènesi al llarg de la frontera sud del que finalment seria l'Àfrica austral, al sud de Gondwana. Els seus sediments arriben a una espessor acumulada màxima de 12 km, amb les laves basàltiques suprajacents (el grup Drakensberg) d'almenys 1,4 km d'espessor.
Els fòssils inclouen plantes (macrofòssils i pol·len), insectes rars i peixos, tetràpodes comuns i diversos (principalment rèptils teràpsids, amfibis temnospòndils i dinosaures de l'estrat superior) i icnofòssils. La seua bioestratigrafia s'utilitza com a estàndard internacional per a la correlació global dels estrats no marins del Permià amb el Juràssic.

## Referències

* 1 2 Schlüter, Thomas. Geological Atlas of Africa: With Notes on Stratigraphy, Tectonics, Economic Geology, Geohazards and Geosites of Each Country. 2a. Springer, 2008, p. 26–28. ISBN 9783540763734.
* ↑ Catuneanu, O; Wopfner, H; Eriksson, P; Cairncross, B; Rubidge, B «The Karoo basins of south-central Africa». Journal of African Earth Sciences, 43, 1–3, 2005, pàg. 211. Bibcode: 2005JAfES..43..211C. DOI: 10.1016/j.jafrearsci.2005.07.007.
* 1 2 McCarthy, T., Rubridge, B. (2005). The Story of Earth and Life. pp. 161, 187–241. Struik Publishers, Cape Town.
* ↑ Geological map of South Africa, Lesotho and Swaziland (1970). Council for Geoscience, Geological Survey of South Africa.
* ↑ Hamilton, G.N.G. and Finlay, J.G. (1928). Outline of Geology for South African Students, Central News Agency Ltd., Johannesburg.
* ↑ Adelmann, D. and Kerstin Fiedler, (1996). Sedimentary development of the Upper Ecca and Lower Beaufort Groups (Karoo Supergroup) in the Laingsburg subbasin (SW Karoo Basin, Cape Province/South Africa) (Enllaç romput disponible a aquest arxiu). , Schriftenreihe der Deutschen Geologischen Gesellschaft, 1: 88–89, Bonn.
* ↑ Hancox, P. J. and Bruce S. Rubidge (1997). The role of fossils in interpreting the development of the Karoo basin, Palaeontologica Africana, 33: 41–54.
* ↑ Compton, J.S. (2004).The Rocks and Mountains of Cape Town. p. 24-26. Double Storey Books, Cape Town.
* ↑ Truswell, J.F. (1977). The Geological Evolution of South Africa. pp. 131-159. Purnell, Cape Town.
* ↑ Jackson, A.A., Stone, P. (2008). "Bedrock Geology UK South". p. 6-7. Keyworth, Nottingham: British Geological Survey.